Dewa Mensurîye ya Qezaya Artuklu ya Mêrdînî de camêrdê bi nameyê Seyfettîn Degerî rixmo ke derheqê ci qerarê dûrîfînayîşî estbi  eşt keyeyî ser û cinîya xo Cemîle Deger û vistewrîya xo Kadrîye Başçi bi çeke qetil kerdî.
Wird cinîyan cayê qewimîyayîşî de dinyaya xo bedilnaye. Seyfettîn Degerî dima ra çeke na xo ya zî.  Deger ame berdenê Nêweşxaneyê Dewlete yê Mêrdînî. Cenazayê dayîke û kênaya ci zî wedarîyayê morgê eynî nêweşxaneyî.
Rixmo ke Cemîle Deger gerreyê Seyfettîn Degerî kerd têna derheqê ci de qerarê dûrîfînayîşî dîya. Derheqê Degerî de cipersayîş dîya destpêkerdene la o nêame tepiştene.
